Team Fortress 2

Team Fortress 2 on Valven kehittämä ja julkaisema ensimmäisen persoonan ammuntapeli, joka julkaistiin "The Orange Boxin" mukana 18. lokakuuta 2007. Peli on ladattavissa suoraan Steamistä ja myöhemmin se myös julkaistiin kauppoihin itsenäisenä pelinä. 23. kesäkuuta 2011 Valve ilmoitti "Team Fortress 2":n muuttuvan pysyvästi ilmaiseksi peliksi kaikille jotka sen lataavat Steamistä. Peliä rahoitetaan siihen kuuluvien virtuaalisten esineiden avuilla, joilla voi kustomoida pelihahmoaan. Näitä voi saada satunnaisesti tietyn ajan pelattuaan tai ostaa pelin sisäisestä kaupasta.
Peli on joukkuepohjainen moninpeli, jossa sininen ja punainen joukkue taistelevat keskenään. Pelin karttojen tavoitteita ovat muun muassa perinteinen lipunryöstö (lippuna tiedustelutietoja sisältävä salkku), valloituspisteiden hallussapito ja pommivaunun työntäminen. Pelissä on yhdeksän eri hahmoluokkaa, jotka eroavat toisistaan aseistukseltaan ja kyvyiltään.
"Team Fortress 2":n versio Windowsille, OS X:lle ja Linuxille on saanut huomattavan määrän uusia ominaisuuksia julkaisunsa jälkeen ilmaisten päivitysten muodossa. Näihin kuuluvat muun muassa uudet kartat, saavutukset ja vaihtoehtoiset aseet. Valve on tuomassa uudistuksia myös Xbox 360 -versioon, mutta PlayStation 3 -versiota ei enää päivitetä. Käännöksen Windows-versiosta PlayStation 3 -versioon teki Electronic Arts.
Kehitys.
Peliä alettiin kehittää jo vuonna 1998, ja se uhkasi jäädä vaporwareksi. Alun perin pelin oli tarkoitus olla hyvinkin realistinen, mutta lopulta tekijät päätyivät piirrossarjatyyliseen ja humoristiseen yleisilmeeseen. Peli käyttää Source-pelimoottoria, ja on jatko-osa kahdelle pelille: "Quaken" pohjalle tehdylle alkuperäiselle "Team Fortressille" ja "Team Fortress Classicille".
Peli käyttää Gooch-varjostuksen kaltaista renderöintimenetelmää.
"Team Fortress 2" julkaistiin vuonna 2007 ja myöhemmin sai päivityksiä, jotka muuttivat pelimoodeja sekä lisäsivät erilaisia esineitä peliin. Esineet olivat aluksi vain kosmeettisia hattuja ja muita hahmoihin käytettäviä koristeita. Peliin lisättiin myös pelin sisäinen kauppapaikka. Vuonna 2011 pelistä tuli ilmaispeli ja ostomahdollisuus poistui.
Helmikuussa 2025 Valve julkaisi "Team Fortress 2:n" käyttämää lähdekoodia ei-kaupalliseen käyttöön Source-pelimoottorin kehityspaketissa. Kehityspakettiin lisätty ohjelmakoodi on tarkoitettu modien tekemiseen. Lähdekoodi ei ole avointa lähdekoodia johtuen rajoittumisesta ei-kaupalliseen käyttöön. Pelille on julkaistu satoja korjauksia lähdekoodin avaamisen jälkeen.
Taustatarina.
Vaikka "Team Fortress 2":n tarina ei ilmene itse pelissä, juoni on paljastettu sarjakuvien kautta pelin virallisilla nettisivuilla.
Nuori Elizabeth löytää vanhempansa kuolleena ja on vakuuttunut että asetuotannostaan tunnettu Mann-suku on syyllinen menetykseensä. Elizabeth vannoo kostoa Mann-suvulle.
Redmond, Blutarch ja Gray Mann syntyivät vuonna 1822 kolmoisveljeksinä rikkaalle englantilaiselle Zepheniah Mannille, joka oli saavuttanut omaisuutensa aseteollisuudella. Gray, joka oli älykäs, tiedostava ja puhekykyinen heti syntymästään saakka, joutui kotkan kidnappaamaksi vuoden 1822 Suuren Kotkavitsauksen aikana vain pari minuuttia synnytyksen jälkeen ja katoaa näin moneksi vuodeksi; Zepheniah salaa Grayn olemassaolon kaikilta muilta. Pian poikien syntymän jälkeen Elizabeth saapuu tapaamaan Zepheniahia ja tarjoaa palveluksiaan kotiopettajattarena ja lastenhoitajana. Aikeenaan surmata Zepheniahin lapset kostona omien vanhempiensa kuolemasta, Elizabeth tulee toisiin aatoksiin Zepheniahin kertoessaan sukunsa toimineen sukupolvien ajan vahvimman selviytyjän-periaatteella; hän suorastaan odottaa pojistaan vahvimman kukistavan veljensä osoittaakseen olevansa kykenevä menestykseen. Elizabeth päättää sen sijaan lukita Redmondin ja Blutarchin kamppailu jatkuvaan tasapeliin.
1840-luvulla Zepheniah Mann löysi yhteistyökumppaninsa Barnabas Halen kanssa Australiasta uuden, kultaa muistuttavan metallin jonka ominaisuudet olivat mm. eliniän pidennys, älykkyyden, voimakkuuden ja tuuheiden viiksien kasvu sekä tappeluhalukkuus. Metallin ominaisuuksien ollessa vielä pimeän peitossa, Mann talletti mittavat löydökset holveihinsa.
Redmond ja Blutarch olivat äärettömän kilpailuhenkisiä kamppaillessaan iäkkään isänsä suosiosta, tarkoituksenaan periä tämän yhtiö hänen kuolemansa jälkeen. 1850-luvulla he vakuuttelivat Zepheniahin ostamaan yhtiölleen lukuisia maaplänttejä ympäri Yhdysvaltoja (virheellisen uskomuksen mukaan höyrymoottorit toimivat soralla, ja nämä maa-alueet olisivat sitä täynnä), mutta kun he saapuivat paikan päälle selvisi, että alueet olivat pelkkää karua joutomaata. Myöhemmin matkan aikana Zepheniah sairastui lukuisiin eri tauteihin, ja kuoli pian sen jälkeen. Testamentissaan, Zepheniah luovutti sotatarvikeyrityksensä Mann Co.:n adjutantilleen, australialaiselle metsästäjälle Barnabas Halelle ja tiluksensa palvelijattarelleen, Elizabethille. Rangaistuksena harkitsemattomuudesta ja lyhytnäköisyydestä Zepheniahksen testamentti määräsi Redmondin ja Blutarchin jakamaan hyödyttömät maat jotka he olivat pakottaneet hänet hankkimaan. Elizabeth vakuutti Zepheniahin nimittämään hänestä poikiensa kamppailun "Ylläpitäjän", käyttäen kuitenkin sanamuotoa että hän valvoisi ja auttaisi heitä kumpaakin heidän toimissaan veljensä voittamisessa. Zepheniahin kirjoitettua testamenttinsa ja Elizabethin tarkastettua sen, Elizabeth paljasti todellisen suunnitelmansa pitää Mannin pojat päättymättömässä taistelussa toisiaan vastaan, jättäen suvun perijän löytyminen limboon. Zepheniah kuoli järkytykseen ja pian tämän jälkeen Blutarch, Elizabethin ohjeistuksessa, perusti oman yhtiönsä Builders League Unitedin (BLU) ja palkkasi joukon palkkasotureita valtaamaan maa-alueet kokonaan itselleen; Redmond seurasi esimerkkiä omalla yhtiöllään, Reliable Excavation Demolition (RED).
Vuosi Zepheniahin kuoleman jälkeen Elizabeth, nyt asuessaan Mann-suvun kartanossa, on pistänyt Blutarchin ja Redmondin sodan käyntiin ja luonut "TF Industries"-yhtiön hallinnoimaan sotaan liittyviä osapuolia, pitäen taistelun pysyvästi käynnissä. Tuntien saavuttaneensa tavoitteensa Zepheniahin perillisen riistämisestä, Elizabeth vajoaa masennukseen ja hirttäytyy vintillä. Hänet kuitenkin virvoittaa henkiin aikuiseksi kasvanut Gray Mann, joka on älykkyytensä avulla selvittänyt Australiumin erikoisominaisuudet. Elizabethin saadessa selville Australiumin potentiaalin, hän päättää piilottaa Zepheniahin löytämät harkot ja kaivaa Zepheniahin haudastaan, siirtääkseen tämän salaiseen sijaintiin.
Heidän taistelunsa jatkuivat neljä vuosikymmentä, eikä kumpikaan veljeksistä antanut periksi. Blutarch tajusi, että he kuolisivat pian, ja palkkasi insinööri Radigan Conagherin rakentamaan hänelle koneen, jolla hän pystyisi elämään vaikka loputtomiin. Tällä tavalla Blutarch uskoi voivansa voittaa veljensä ja napata alueet itselleen. Myöhemmin Conagher tapasi salaperäisen naisen joka tarjosi hänelle Australium-nimistä arvokasta metallia, jos Conagher vaihdossa valmistaisi Redmondille täysin identtisen koneen. Conagher suostui, mutta myöhemmin näytetään kuinka hän rakentaa vielä kolmannenkin koneen tuntemattomasta syystä.
RED:in ja BLU:n väliset taistelut jatkuivat yli 100 vuotta; vuosien aikana ollen useita palkkasoturiryhmiä, Redmond ja Blutarch palkkasivat joukon uusia palkkasotureita taistelemaan vuonna 1968, korvaten edeltäneet Team Fortress Classicissa nähdyt palkkasoturit. Tähän aikaan heidän yhteenottojaan valvoo nyt ”Ylläpitäjänä” (Administrator) tunnettu Elizabeth, ja australialaisesta Saxton Halesta on tullut Mann Co:n toimitusjohtaja, yhtiön joka välittää aseita kummallekin osapuolelle.
Pelaaminen.
Pelin mukana tulee useita virallisia moninpelikenttiä. PC-versioon on päivitysten myötä lisätty useita uusia karttoja, joita ei ole kuitenkaan vielä lisätty konsoliversioihin.
Xbox 360- ja Playstation 3 -versioissa ei voi ostaa tai myydä tarvikkeita. PC-versiossa pelaajat voivat luoda itse aseita tai muita esineitä, mutta niiden pelissä käyttäminen vaatii Valven hyväksynnän. Hahmoille voi ostaa tarvikkeita pelin sisällä "Mann Co." -kaupasta.
Pelimuodot.
Pelin kartoissa on erilaisia tavoitteita.
Myös Add-on-kartoissa, eli ei-alkuperäisissä kartoissa on erilaisia pelityyppejä. Nämä pelityypit ja kentät ovat pelaajien itse muokkaamia ja julkaisemia.
Kilpailullinen peli.
Team Fortress 2:ta pelataan kilpailullisesti useiden liigojen kautta. Pohjois-Amerikan liiga, ESEA, tukee maksullista Team Fortress 2 -liigaa, ja vuoden 2017 huippujoukkueille jaetaan 42 000 dollarin palkintoja. Vaikka muodollinen kilpaileva pelaaminen eroaa suuresti tavallisesta Team Fortress 2:sta, se tarjoaa ympäristön, jossa tiimityö on paljon korkeampi kuin julkisilla palvelimilla. Useimmat joukkueet käyttävät äänichattia kommunikoidakseen ja käyttävät strategian, viestinnän ja mekaanisten taitojen yhdistelmää voittaakseen muita joukkueita vastaan. Yhteisön ylläpitämät kilpailuliigat sisältävät yleensä myös rajoituksia, kuten esinekieltoja ja luokkarajoituksia. Valve tukee usein näitä liigoja pelin sisäisillä mitaleilla (jotka lähetetään Steam Workshopin kautta) ja ilmoituksilla virallisessa blogissa. Huhtikuussa 2015 Valve ilmoitti, että Team Fortress 2:een lisätään erityinen kilpailutila, jossa hyödynnetään taitoon perustuvaa matchmakingiä; suljettu betatestaus aloitettiin seuraavana vuonna. Kilpailutila lisättiin "Meet Your Match" -päivitykseen, joka julkaistiin 7. heinäkuuta 2016. Ranking-otteluita pelataan kuusi vastaan ​​kuusi, ja pelaajat sijoitetaan kolmetoista tasoon voittojen/tappioiden ja taitojensa arvioinnin perusteella. Ranking matchmaking tasapainottaa pelaajat tasojen ja arvosanan perusteella. Samanlainen matchmaking lähestymistapa on lisätty satunnaisiin peleihin 12 vs-12 pelaajan otteluissa. Osallistuakseen kilpailevaan matchmakingiin pelaajien täytyy olla yhdistäneet Steam-tilinsä Steam Guard Mobile Authenticatoriin ja heillä on oltava Team Fortress 2:n "premium-tili", jonka lukitus avataan joko ostamalla peli ennen kuin se tuli ilmaiseksi käyttöön. pelaamalla tai ostamalla sen jälkeen pelin sisäisiä tuotteita.
Hahmoluokat.
Pelissä on yhdeksän uniikkia hahmoluokkaa. Jokaisella luokalla on oma pääase ja toissijainen ase. Jokaisella hahmoluokalla on myös luokkakohtainen lähitaisteluase. Joillain luokilla on myös erityiskykyjä, kuten Scoutin mahdollisuus tehdä tuplahyppy. Pelin julkaisun jälkeen hahmoluokille on lisätty useita vaihtoehtoisia aseita, joita voi hankkia esimerkiksi saavutuksia avaamalla, "Mann Co." -kaupasta tai muilta pelaajilta ostamalla. Hahmoluokat on jaettu kolmeen osaan: hyökkäävät, puolustavat ja avustavat luokat. Perinteiset käsikranaatit jätettiin kokonaan pois, jotta hahmoluokkien tasapaino säilyisi järkkymättömänä. Kaikille hahmoluokille on nyt annettu päivitetyt aseistukset. "Team Fortress 2" on saanut kehuja hyvästä hahmoluokkien tasapainotteisuudesta. Hahmoja voi myös verrata kivi, paperi ja sakset -peliin, sillä jokainen hahmoluokka on jollain tapaa voimakkaampi ja heikompi kuin toinen.
Hyökkääviä luokkia on kolme.
Scout eli tiedustelija on nopein hahmo, mutta vastapainoisesti sillä on huonoin kestävyys. Scout pystyy tekemään tuplahypyn. Scout valloittaa valtauspisteitä ja työntää kärryjä tuplasti nopeammin kuin muut hahmoluokat. Pääaseenaan hän käyttää Haulinsylkijää, normaalia tehokkaampaa haulikkoa, jonka kantomatka on lyhyempi, sekä toissijaisena pistoolia. Lyömäaseena toimii alumiininen pesäpallomaila, joka on pelin nopein lyömäase.
Soldier eli sotilas käyttää pääaseena sinkoa ja toissijaisena aseena haulikkoa. Soldierin kestävyys on toiseksi paras kaikista luokista. Ampuessaan itseään jalkojen juureen Soldier pystyy tekemään rakettihypyn, mikä kuitenkin vahingoittaa tätä. Hän käyttää lyömäaseena kenttälapiota.
Pyro eli pyromaani käyttää liekinheitintä, joka on pelin yksi voimakkaimmista lähitaisteluaseista. Toissijainen ase pidemmille matkoille on haulikko. Lyömäaseena toimii palokirves.
Puolustavia luokkia on myös kolme.
Demoman eli räjähdeasiantuntija käyttää kranaatinheitintä ja tahmapommeja, jotka soveltuvat ansojen tekemiseen. Demoman kykenee Soldierin tapaan hyppäämään pitkiä matkoja käyttämällä joko kranaattiensa tai tahmapommiensa aiheuttamaa räjähdystä hyväkseen. Lyömäaseena hän käyttää viskipulloa. 
Heavy eli raskaiden aseiden mies käyttää pääaseenaan 150-kiloista konekivääriä. Hahmolla on suurin kestävyys, mutta vastapainona se on myös hitain yksikkö. Lähitaistelussa Heavy voi käyttää haulikkoa tai nyrkkejä. 
Engineer eli insinööri voi rakentaa vartiotykkejä, jotka automaattisesti tulittavat lähistöllä olevia vihollisia. Engineer voi rakentaa myös apulaitteita, jotka parantavat joukkuetovereita, antavat heille ammuksia ja jakavat Engineereille rakentamiseen tarvittavaa metallia. Engineer voi myös rakentaa teleportteja, jotka lähettävät tiimikavereita lähemmäs taisteluja. Pääaseena on haulikko ja toissijaisena pistooli, joten Engineer ei toimi kovin hyvin tulitaisteluissa, ja jättääkin ampumisen usein vartiotykeilleen. Lyömäaseena toimii jakoavain, jolla voi myös poistaa Spyiden tyhjentäjiä, nopeuttaa rakenteilla olevien rakennuksien valmistumista, kehittää ja korjata sekä omaa että muiden Engineerien koneistoa.
Viimeiset kolme luokkaa ovat muita luokkia avustavia.
Medic eli lääkintämies kykenee parantamaan muita pelaajia. Hän saa myös jatkuvasti hitaaseen tahtiin omaa menetettyä kestävyyttään takaisin. Ensijainen ase on injektioneuloja sarjatulena ampuva ase. Toissijainen on Lääkintäase, jolla Medic parantaa joukkuetovereitaan. Parannettuaan hahmoa jonka kestävyys on jo maksimissa, sen kestävyyden voi nostaa väliaikaisesti 150 %:iin, joka näkyy pelaajaa kiertävinä terveyskuvakkeina. Lyömäaseena Medic käyttää luusahaa. Medic voi myös tarpeeksi parannettuaan tehdä itsestään ja parannettavasta kohteestaan vahingoittumattoman kymmenen sekunnin ajaksi, mikä tekee medicistä tarpeellisen hahmon hyökätessä ja puolustaessa.
Sniper eli tarkka-ampuja toimii parhaiten pitkältä etäisyydeltä, käyttää kiikarikivääriä ja toissijaisena aseena konepistoolia. Kiikarikivääri tekee sitä enemmän vahinkoa, mitä kauemmin Sniper on tähdännyt kiikaritähtäimellä (luoti latautuu). Sniper saa sen lisäksi aina kriittisen osuman osuessaan tarkkuuskiväärillä päähän, yleensä tappaen vihollisen yhdestä osumasta (täysin ladattu pääosuma tappaa joka luokan, myös yliparannetun Heavyn). Lyömäaseena hän käyttää Kukri-veistä.
Spy eli vakooja pystyy naamioitumaan miksi tahansa vastustajan joukkueen luokaksi ja muuttumaan hetkellisesti täysin näkymättömäksi. Muuttuessaan vastustajaksi Spyn nimi muuttuu jonkin vastustajan nimeksi, riippuen mikä on Spyn valepuku. Aseina ovat revolveri ja perhosveitsi. Selkään puukottaessa veitsi tappaa uhrin välittömästi, mutta tällöin Spy menettää valeasunsa. Spy pystyy myös asettelemaan tyhjentäjiksi kutsuttuja laitteita vihollis-Engineerien rakennelmiin, jotka imevät niistä energiaa tuhoutumiseen asti, ellei Engineer poista niitä jakoavaimellaan. Spylla on myös vaihtoehtoinen näkymättömyyskello, jolla hän voi milloin tahansa painaa toissijaista tulitusnäppäintä muuttuakseen näkymättömäksi.
Kaikille hahmoluokille on tehty viralliset ”Meet the Class” -esittelyvideot.
Musiikki.
"Team Fortress 2":ssa on omat musiikkinsa, jotka on säveltänyt Mike Morasky. Päivitysten aikana tuli kaksi uutta lisää. 
Meet the Engineer -videossa soi Wilcon tekemä kappale.
Vastaanotto.
"Team Fortress 2" sai hyvän vastaanoton pelikriitikoilta. Metacritic ja GameRankings antoivat pelille pisteet: 92/100 ja 92.60%. Monet arviot kehuivat pelin sarjakuvamaisia grafiikoita, kevytmielistä pelaamista, ja hahmoluokkien persoonallisuutta. "PC Gamer UK" huomautti, että monista peleistä puuttuvat nämä ominaisuudet. Samanlaisen arvion antoi myös "GamePro", joka kuvaili peliä yksinkertaisesti hauskaksi. Erityisesti Valven suunnitelema moninpelikartta "Hydro" sai positiivista palautetta, koska se sopi hyvin kaikkiin pelityyppeihin. Pelin tasapainotus, tiimityö ja karttasuunnitelu oli kriitikoiden mieleen. "Team Fortress 2" sai useita palkintoja sen monipelistä graafisesta tyylistä, ja se ansaitsi useita "vuoden peli" palkintoja osana "The Orange Box"-pelikokoelmaa.